FC Energija Choćebuz – VfB Auerbach 1:1 (0:0)
Zestawa domjacych: Spahić – Starcew (90.+1 Broschinski), Karbstein, Kruse, Schlüter, Gehrmann, Weidlich, de Freitas, Siebeck (80. Graudenz), Viteritti, Mamba (67. Scheidhauer)
Po dospołnje přesłapjacej hrě načolnika regionalneje koparskeje ligi sewjerowuchod přećiwo VfB Auerbachej dyrbi FC Energija Choćebuz na kóncu z dypkom spokojom być. Nimale přez cyły čas paleše so před wrotami hosći, kotřiž běchu před nimi škitnu twjerdźiznu natwarili, zo bychu so před nadběhami Energije škitali. Tak běchu hłójčkowane wrota Malte Karbsteina w 57. min. po wólnym kopje Lasse Schlütera to jeničke ličomne, tež hdyž měještaj Streli Mamba a nowopřichad Alexander Siebeck dobre móžnosće, dalše wrota třělić. Hakle třeći róžk w nadběhu absolutnje njestrašnych hosći postara so wo 1:1. Marcel Schlosser třěli róžk do šěsnatki, a tam přetwori něhdyši Choćebuski kopar Marc-Philipp Zimmermann (78.). Wrotar Avdo Spahić njeměješe žanu šansu.
szl_Latn deu_Latn szl_Latn